ฟิลเตอร์สกปรก แผ่นกรองอากาศสกปรกเป็นสาเหตุที่เจอได้บ่อยที่สุด เวลาที่ฝุ่นหรือสิ่งสกปรกอื่น ๆ เกาะสะสมบนฟิลเตอร์มากขึ้นเรื่อย ๆ จนอุดตันทำให้ลมระบายยาก ยังทำให้เกิดปัญหาอื่น ๆ ตามมานอกจากแอร์ไม่เย็นด้วย เช่น ส่งผลกับเทอร์โมสตัด  ท่อลมตัน คอยล์เย็นมีน้ำแข็งเกาะกันไม่ให้ความเย็นออกมาได้ อาจจะมีปัญหาน้ำหยดต่ออีกต่างหาก ฟิลเตอร์สกปรกก็ควรล้างแอร์  ควรจะล้างแอร์ทุก 6 เดือนครับ 2. คอมเพลสเซอร์ไม่ทำงาน คอมเพลสเซอร์เป็นหัวใจของเครื่องปรับอากาศครับ มีหน้าที่อัดน้ำยาแอร์ไปตามท่อทองแดงไปที่คอยล์ร้อนเพื่อดึงความร้อนออกผ่านพัดลมระบายอากาศ ถ้าคอมเพลสเซอร์ไม่ทำงาน ก็ไม่มีตัวคอยช่วยดึงความร้อนออก แอร์ก็ไม่มีทางเย็นแน่ ๆ ถึงพัดลมระบายยังหมุนอยู่ก็ตาม สาเหตุคอมเพลสเซอร์ไม่ทำงานอาจมาจากแอร์บางรุ่นที่ปิดการทำงานเมื่อไฟตก สับเบรกเกอร์ก็หาย แต่ถ้าไม่ใช่ ต้องเรียกช่างเปลี่ยนอะไหล่บางตัวหรือยกเครื่องคอมเพลสเซอร์ใหม่ 3. น้ำยาแอร์รั่ว เวลาน้ำยาแอร์รั่วจะเป็นคราบน้ำมันลื่น ๆ แถว ๆ จุดรั่วซึม ปกติน้ำยาแอร์มีโอกาสรั่วซึมได้หลายจุดเลย โดยเฉพาะแอร์รุ่นเก่า สาเหตุก็หลากหลาย อาจจะเริ่มจากการติดตั้งแอร์ที่ไม่ได้มาตราฐาน แรงดันน้ำยาภายในระบบ เป็นต้น ถ้าเติมน้ำยาแอร์อย่างเดียว แรก ๆ ก็เย็น แต่ไม่กี่เดือนก็กลับมาออกแต่ลมอีก ต้องเชื่อมอุดรอยรั่วถึงจะหาย แต่ถ้าเป็นจุดที่สังเกตยาก ต้องไล่เช็กทีละจุด 4. BTU แอร์ไม่เหมาะกับขนาดห้อง สาเหตุนี้อาจต้องย้อนกลับไปถึงตอนติดตั้งแอร์กันเลย แอร์แต่ละตัวมีพลังสร้างความเย็นไม่เท่ากัน แอร์บางรุ่นมี BTU สูงเหมาะกับห้องกว้าง ๆ หลายตารางเมตร แอร์บางรุ่นมี BTU ต่ำลงมาหน่อยก็เหมาะกับห้องกะทัดรัด การติดตั้งแอร์ที่ไม่เหมาะกับขนาดห้องทำให้แอร์เย็นไม่ทั่วถึงได้ 5. เปิดโหมดพัดลม คนเราพลาดกันได้เสมอครับ! ลองหยิบรีโมตแอร์มาเช็กสักหน่อยว่าคุณเผลอไปเปิดโหมดพัดลมไว้หรือเปล่า จริง ๆ โหมดพัดลมไม่ใช่ไร้ประโยชน์นะครับ โหมดพัดลมช่วยลดกลิ่นอับจากแอร์ได้ ยืดอายุการใช้งานของคอยล์เย็นเพราะช่วยขับความชื้นสะสมข้างใน ทำให้คอยล์เย็นทำงานไม่หนักมากครับ แต่โหมดพัดลมช่วยขับเหงื่อจากตัวเจ้าของไม่ได้เลย เผลอไปโดนทีไร รู้ตัวอีกทีก็เหงื่อซกแล้ว ฉะนั้น ลองเช็กกันก่อนนะครับ แต่ถ้าเช็กแล้วก็เปิดโหมดทำความเย็นปกติ ไม่แน่ใจว่าแอร์ไม่เย็นเพราะสาเหตุอื่นหรือเปล่า